《木犀》
宋代·余观复

盘盘老桂树，金屑黄{上髟下龙}忪。
孕此无尽香，袭袭乘西风。
幽人为延伫，古意滋无穷。
王孙招不来，西郊草蒙茸。
欲以遗远者，道阻嗟难从。
□□不忍替，揽之寄房栊。
梦魂怳而清，夜午超鸿蒙。
常恐芳气歇，我恨何时终。

作者简介：余观复，字中行，旴江（今江西南城）人。与吴汝一（伯成）有唱和。《南宋六十家小集》收有《北窗诗稿》。事见《北窗诗稿》小传。今录诗十一首。